  Анжелика Тихонова корреспондент 26-28 тулыспалэ Москваын Анай кылъя дышетӥсьёслэн устолыксыя форумзы ортчиз. Отчы Удмуртиысь Дэри ёросысь Лудорвай школалэн кивалтӥсез, удмурт кылъя но литературая дышетӥсь Надежда Мерзлякова пыриськиз. Ивортодэтъя «Удмуртия» агентстволэн корреспондентэз солэсь ужрадын ӝутэм ужпумъёс сярысь юалляськиз. Ужрадэ пӧртэм аръёсы огъяросси мастер-классъёсы пыриськем но Россиысь анай кылъя дышетӥсьёслэн ассоциацизылэн ёзчиосыз луись дышетӥсьёс вуылӥзы. Оглом Россилэн 18 улосвылъёсысьтыз, озьы ик Белоруссиысь, Донецкысь 34 дышетӥсьёс люкаськылӥзы.  Форумлэн нырысетӥ нуналаз Мер палатаын пленарной кенешон ортчиз. Отчы Кун Думаысь депутатъёсты но ӧтчазы. Дышетӥсьёсты Тодосъя но дышетонъя комитетлэн ёзчиосыз Алдар Дамдинов но Алексей Загребин пумитазы. Озьы ик Москваысь дышетӥсьёсты дасясь кун университетысь профессор Алевтина Дейкина вераськиз. Со сяна, кӧня ке дышетӥсьёс но ас докладъёссэс лыдӟизы, Надежда Мерзлякова но шаерамы дышетон сӧзнэт, ужпумъёс, югдур сярысь мадиз. Мон «Проектная задача «Мозговой штурм» сярысь верай. Кызьы со методика пыр нылпиосты удмурт кылэн, историен, лулчеберетэн тунсыкъяськытыны луэ. <…> Вераны быгатӥ кадь мон потӥсько, тросэз дышетӥсь бордысь потэ шуыса. Уката ик кивалтӥсь на ке со, кӧня ӧсъёс усьтӥсько со азьын аслэсьтыз ужпумъёссэ, анай кылэз дышетон ужпумъёсты сэрттон-пертчонын Надежда Мерзлякова, Лудорвай шор ёзо школалэн кивалтӥсез, удмурт кылъя но литературая дышетӥсьУжрад улсын дышетӥсьёс асьсэлэн но пиналъёссылэн ужъёсынызы адӟытон радъязы. Надежда Мерзляковалэн верамезъя, со туж яркыт но чебер пӧрмиз. Форумлэн кыкетӥ но куинетӥ нуналъёсыз «Коломенское» музей-заповедниклэн интылывылаз ортчизы. Отын дышетӥсьёслэн устолыксыя ужрад ортчиз. Пыриськисьёс анай кылэз азинтон понна пӧртэм ужан амалъёсынызы тодматӥзы. Кырӟазы но, веразы но, эктӥзы но. Надежда Мерзлякова люкаськемъёс понна юсьлэн образэзъя но крезьгуръя материал дасяз. Юсьлэн образэз тросэзлэн калыкъёслэн бадӟым инты басьтэ, лулчеберетазы но, этнографиязы но, историязы но. Кин ке аслаз кылыныз поттаз, юсь сярысь но кырӟаз, кин кыӵе ке но кылъёс но вераз Надежда Мерзлякова, Лудорвай шор ёзо школалэн кивалтӥсез, удмурт кылъя но литературая дышетӥсьДышетӥсь кылзӥсьёс азе Удмуртилэсь кунпуссэ но Пётр Чайковскийлэсь портретсэ поттӥз но мар соосты огазея шуыса юаз. Кин мар вера. Тросэз уг тодо вылэм Чайковский Удмуртиын вордскемын шуыса. Сыӵе усьтон лэсьтӥзы асьсэ понна. Одӥгез вераз юсьлэн бурдъёсыз но Чайковскийлэн мыйыкез, пе, ог-огзылы тупало! Сыӵе тӥни тунсыкоесь, яркытэсь выступлениос. Серекъям но, ог-огмылы юрттӥм но, верам но Надежда Мерзлякова, Лудорвай шор ёзо школалэн кивалтӥсез, удмурт кылъя но литературая дышетӥсьНадежда Мерзлякова нош ик ассэ возьматыны но Удмуртилэсь, Дэри ёросэзлэсь данлыксэс ӝутыны быгатӥз шуыса шумпотэмзэ вераз. Форум улсын со трос гинэ выль эшъёс шедьтӥз, Алексей Загребинэн кенешиз, Москваысь дышетӥсьёсты дасясь кун университетысь йӧскалык лулчеберет, кык кылын вераськон ӧръёсъя ужась кафедраен кусыпъёс тупатӥз. Со сяна, льӧль малпанзэ но быдэстӥз. Туж кемалась вал мынам малпанэ, Горд площадьын удмурт дӥсен туспуктэм лэсьтыны. Нош мон тукспуктэм лэсьтэм сяна, потыса эктӥ но отын Надежда Мерзлякова, Лудорвай шор ёзо школалэн кивалтӥсез, удмурт кылъя но литературая дышетӥсьДышетӥсь пусйиз, форум выль шокан усьтӥз шуыса, выль малпанъёс сётӥз, кызьы азьланяз ужано, удысэз умойгес кароно, дышетӥсьёсты огазеяно. Мон нош ик аслым йылпумъян лэсьтӥсько, шонер ужаськом, умой ужаськом асьмеос, Удмуртиысь дышетӥсьёс, шуыса. Анай кылэз дышетон ужмы туж зол пуктэмын Надежда Мерзлякова, Лудорвай шор ёзо школалэн кивалтӥсез, удмурт кылъя но литературая дышетӥсьНадежда Мерлязковалэн тыршемезлы луыса но Лудорвай шор ёзо школаын удмурт кылэз дышетон нылпи садысен 11-тӥ классозь мынэ. Пиналъёсты удмурт кыллы кык группалы люкыса, пӧртэм программаосъя дышето: кылэз валасьёслы но валасьтэмъёслы. Ужзэс быдэстыны ёросысьтызы дышетонъя управление но, ёрос тӧрозы но бадӟым юрттэт сёто, аслаз кивалтӥсь но депутат луэмез но ас емышъёссэс сёто. Асьмелэн ваньмыз вань: электронной учебникъёсмы вань, учебникъёсмы но вань, методической пособие мон ачим гожъясько ини, <…> федерал перечене пыремын, ужа но ужа Надежда Мерзлякова, Лудорвай шор ёзо школалэн кивалтӥсез, удмурт кылъя но литературая дышетӥсь Тодэ вайытом, Удмуртиын удмурт кыллы но лулчеберетлы сӥзем «Питыран» элькун нылпи фестиваль ортчиз. Тегъёс: Дышетон Москва Удмуртия Лудорвай форум удмурткыл дышетӥсьёс  